**Návrh**

**Zákon**

**z................2009,**

**ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 301/2005 Z. z. Trestný poriadok v znení zákona č. 650/2006 Z.z., zákona č. 342/207 Z. z., zákona č. 643/2007 Z. z., zákona č. 61/2008 Z.z., zákona č. 491/2008 Z.z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., a zákona č. 97/2009 Z. z. sa mení a dopĺňa takto:

1. § 14 vrátane nadpisu znie:

„§ 14

**Pôsobnosť Špeciálneho súdu**

1. Pôsobnosť Špeciálneho súdu, ak sú podozriví zo spáchania trestného činu v súvislosti s ich právomocou a zodpovednosťou, sa vzťahuje na
	1. poslancov Národnej rady Slovenskej republiky,
	2. členov vlády Slovenskej republiky,
	3. štátnych tajomníkov,
	4. predsedov ústredných orgánov štátnej správy Slovenskej republiky,
	5. predsedu a podpredsedu Najvyššieho kontrolného úradu Slovenskej republiky,
	6. sudcov Ústavného súdu Slovenskej republiky,
	7. sudcov,
	8. prokurátorov,
	9. verejného ochrancu práv,
	10. vedúceho Úradu vlády Slovenskej republiky,
	11. riaditeľa Národného bezpečnostného úradu,
	12. riaditeľa Slovenskej informačnej služby,
	13. členov Bankovej rady Národnej banky Slovenska.
2. Pôsobnosti Špeciálneho súdu podliehajú aj iné osoby pre
	1. trestný čin prijímania úplatku, trestný čin podplácania a trestný čin nepriamej korupcie,
	2. trestný čin založenia, zosnovania a podporovania zločineckej skupiny a trestný čin založenia, zosnovania a podporovania teroristickej skupiny,
	3. obzvlášť závažné zločiny spáchané zločineckou skupinou alebo teroristickou skupinou,
	4. trestné činy proti majetku podľa štvrtej hlavy osobitnej časti Trestného zákona alebo trestné činy hospodárske podľa piatej hlavy osobitnej časti Trestného zákona, ak takým trestným činom bola spôsobená škoda alebo získaný prospech dosahujúci najmenej dvadsaťpäťtisícnásobok malej škody podľa Trestného zákona, alebo ak taký čin bol spáchaný v rozsahu dosahujúcom výšku najmenej dvadsaťpäťtisícnásobku malej škody podľa Trestného zákona,
	5. trestný čin poškodzovania finančných záujmov Európskych spoločenstiev,
	6. trestný čin úkladnej vraždy,
	7. trestný čin falšovania, pozmeňovania a neoprávnenej výroby peňazí a cenných papierov a trestný čin uvádzania falšovaných, pozmenených a neoprávnene vyrobených peňazí a cenných papierov podľa § 271 ods. 1 Trestného zákona,
	8. trestné činy súvisiace s trestnými činmi uvedenými v písmenách a) až g) ak sú splnené podmienky na spoločné konanie.

(3) Pôsobnosť Špeciálneho súdu podľa odseku 1 sa vzťahuje na trestné činy spáchané za trvania funkcie, ktorá túto pôsobnosť zakladá, aj keď trestný čin osoby uvedenej v odseku 1 vyšiel najavo až po skončení funkcie, ktorá zakladá pôsobnosť Špeciálneho súdu.“.

2. Za § 567e sa vkladá § 567f, ktorý vrátane nadpisu znie:

„§ 567f

**Prechodné ustanovenia k úpravám účinným od vyhlásenia nálezu Ústavného súdu Slovenskej republiky PL.ÚS 17/08 z 20. mája 2009 v Zbierke zákonov Slovenskej republiky**

1. Vo veciach, ktoré patria do právomoci Špeciálneho súdu podľa § 14 ods. 2 písm. a), f) až h) a v ktorých bolo začaté trestné stíhanie do vyhlásenia nálezu Ústavného súdu Slovenskej republiky PL.ÚS 17/08 z 20. mája 2009 v Zbierke zákonov Slovenskej republiky, je na konanie príslušný Úrad špeciálnej prokuratúry a Špeciálny súd, ak v odseku 2, nie je ustanovené inak.

(2) Konanie vo veciach, ktoré patria do právomoci Špeciálneho súdu podľa § 14 ods. 2 písm. a), f) až h) a v ktorých bola podaná obžaloba a bolo v nich do vyhlásenia nálezu Ústavného súdu Slovenskej republiky PL.ÚS 17/08 z 20. mája 2009 v Zbierke zákonov Slovenskej republiky nariadené hlavné pojednávanie, sa dokončí podľa predpisov účinných do vyhlásenia nálezu Ústavného súdu Slovenskej republiky PL.ÚS 17/08 z 20. mája 2009 v Zbierke zákonov Slovenskej republiky.“.

**Čl. II**

Zákon č. 458/2003 Z. z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov v znení zákona č. 267/2004 Z. z. sa mení takto:

 V čl. I § 1 znie:

„§ 1

 Sídlo Špeciálneho súdu, zriadeného podľa ústavného zákona o Špeciálnom súde1) ustanovuje osobitný zákon2).“.

Poznámky pod čiarou k odkazom 1 a 2 znejú:

„1) Ústavný zákon č. .../2009 Z. z. o Špeciálnom súde.

2) Zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení neskorších predpisov.“.

**Čl. III**

Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z., zákona č. 670/2002 Z. z., zákona č. 426/2003 Z. z., zákona č. 458/ 2003 Z. z., zákona č. 462/2003 Z. z., zákona č. 505/2003 Z. z., zákona č. 514/2003 Z. z., zákona č. 548/2003 Z. z., zákona č. 267/2004 Z. z., zákona č. 403/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 757/2004 Z. z., zákona č. 122/2005, zákona č. 622/2005 Z. z., nálezu Ústavného súdu Slovenskej republiky č. 15/2008 Z. z., zákona č. 517/2008 Z. z., zákona č. 520/2008 Z. z. a zákona č. 59/2009 Z. z. sa mení a dopĺňa takto:

1. V § 12 odsek 2 znie:

„(2) Na Špeciálny súd možno dočasne prideliť len sudcu, ktorý je podľa osvedčenia Národného bezpečnostného úradu podľa osobitného zákona5a) oprávnený oboznamovať sa s utajovanými skutočnosťami stupňa utajenia „Prísne tajné“; táto podmienka sa vzťahuje rovnako na sudcu preloženého na Špeciálny súd, ako aj na sudcu, ktorý rozhoduje o opravnom prostriedku proti rozhodnutiu Špeciálneho súdu.“.

1. V § 14 odsek 2 znie:

„(2) Na krajský súd možno preložiť len sudcu, ktorý dovŕšil vek aspoň 35 rokov. Na Špeciálny súd možno preložiť len sudcu, ktorý dovŕšil vek aspoň 35 rokov a spĺňa podmienku podľa § 12 ods. 2. Na Najvyšší súd Slovenskej republiky (ďalej len „najvyšší súd“) možno preložiť len sudcu, ktorý dovŕšil vek aspoň 40 rokov.“.

1. V § 69 odsek 2 znie:

„(2) Funkčný príplatok za výkon funkcie patrí sudcovi Špeciálneho súdu a sudcovi najvyššieho súdu, ktorý rozhoduje o opravných prostriedkoch vo veciach, na ktoré je v prvom stupni príslušný Špeciálny súd, mesačne v sume rovnajúcej sa dvojnásobku priemernej nominálnej mesačnej mzdy zamestnanca v hospodárstve Slovenskej republiky za predchádzajúci kalendárny rok.“.

1. Nad označenie § 150 sa vkladá nadpis „Spoločné ustanovenia“ a pod § 150 sa nadpis vypúšťa.
2. § 150a znie:

„§ 150a

1. Ak je sudca pridelený na Špeciálny súd dňom vymenovania, súdna rada zároveň na návrh ministra s predchádzajúcim súhlasom sudcu určí súd, na ktorý bude preložený, ak nastanú okolnosti uvedené v odseku 2.

(2) Sudcu Špeciálneho súdu, ktorý zo závažných osobných alebo rodinných dôvodov požiada o preloženie na súd, na ktorom vykonával funkciu sudcu pred jeho preložením na Špeciálny súd preloží súdna rada s jeho súhlasom na súd, na ktorom vykonával funkciu sudcu pred jeho preložením na Špeciálny súd. Ak bol sudca pridelený na Špeciálny súd dňom vymenovania, súdna rada ho s jeho súhlasom preloží na súd určený podľa odseku 1. Ak sudca nedá súhlas na preloženie, výkon funkcie sudcu sa prerušuje. Po prerušení sa sudca ujme výkonu funkcie sudcu na súde, na ktorom vykonával funkciu sudcu pred svojím preložením na Špeciálny súd; ak bol sudca pridelený na Špeciálny súd dňom vymenovania, ujme sa výkonu funkcie sudcu na súde určenom podľa odseku 1.“.

**Čl. IV**

Zákon č. 215/2004 Z. z. o ochrane utajovaných skutočností v znení zákona č. 581/2004 Z. z., zákona č. 656/2004 Z. z., zákona č. 538/2005 Z. z., zákona č. 638/2005 Z. z., zákona č. 124/2006 Z. z., zákoan č. 125/2006 Z. z., zákona č. 126/2006 Z. z., zákona č. 224/2006 Z. z., zákoan č. 255/2006 Z. z., zákona č. 330/2007 Z. z., zákona č. 647/2007 Z. z. a zákona č. 668/2007 Z. z. sa mení takto:

V § 34 ods. 1 písm. f) sa vypúšťajú slová „okrem sudcu Špeciálneho súdu“.

**Čl. V**

Tento zákon nadobúda účinnosť dňom vyhlásenia nálezu Ústavného súdu Slovenskej republiky PL.ÚS 17/08 z 20. mája 2009 v Zbierke zákonov Slovenskej republiky.